Nju-Jork

Nju-Jork (ukraina keeles Нью-Йорк) on linnalist tüüpi asula Ukrainas Donetski oblastis Bahmuti rajoonis.

 Ajalugu 
New Yorgi järgi nimetatud asula ilmus Nju-Jorki nime all kaartidele 1846. aastal. 1859. aastast pärinevate andmete järgi olnud asulas tol ajal 13 majapidamist, elanikke 45 meest ja 40 naist.«Залишився останній крок». Комітет Ради підтримав перейменування одного з селищ на Донбасі у Нью-Йорк nv.ua, 3. veebruar 2021.

19. sajandi lõpul asusid Nju-Jorki elama mennoniitidest sakslased. Ekslikult on ka arvatud, et asulale andsidki nime nemad. 1941. aastal küüdidati asulas veel elanud sakslased Kasahstani.Наш милий Нью-Йорк. Як селище на Донеччині бʼється за увагу та інвестиції hromadske.ua, 13. veebruar 2021.

1951. aastal sai asula uueks nimeks Novgorodske, kuna senine nimi mõjus liiga kapitalistlikuna.New York on Ukraine's frontline: parliament backs town's name change Reuters, 2. juuli 2021. 1. juulil 2021 hääletas Ukraina Ülemraada Nju-Jorki nime taastamise poolt.Про перейменування селища міського типу Новгородське Бахмутського району Донецької області

Alates 2014. aastast on Nju-Jork olnud Donbassi sõja rindejoone vahetus läheduses.

2023. aasta 21. juulil hukkus asulas Venemaa rünnaku tõttu vähemalt neli tsiviilelanikku, kolm sai raskelt vigastada.Названо число погибших при обстреле поселка Нью-Йорк в Донецкой области. DW, 22. juuli 2023

 Viited 

Kategooria:Ukraina alevid
Kategooria:Donetski oblast